CELEX: 62011CA0084
Language: el
Date: 2012-06-21 00:00:00
Title: Υπόθεση C-84/11: Απόφαση του Δικαστηρίου (τρίτο τμήμα) της 21ης Ιουνίου 2012 [αίτηση του Korkein hallinto-oikeus (Φινλανδία) για την έκδοση προδικαστικής αποφάσεως] — Διαδικασία που κίνησαν οι Marja-Liisa Susisalo, Olli Tuomaala, Merja Ritala (Άρθρο 49 ΣΛΕΕ — Ελευθερία εγκαταστάσεως — Δημόσια υγεία — Φαρμακεία — Εθνικό σύστημα χορηγήσεως αδείας λειτουργίας φαρμακείων — Δημιουργία υποκαταστημάτων — Διαφορετικές προϋποθέσεις αναλόγως του αν πρόκειται για ιδιωτικά φαρμακεία ή για το φαρμακείο του Πανεπιστημίου του Ελσίνκι — Φαρμακείο του Πανεπιστημίου του Ελσίνκι έχον ειδικά καθήκοντα συνδεόμενα με τη διδασκαλία της φαρμακευτικής και τον εφοδιασμό του κοινού με φάρμακα)

18.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 250/6
            
         Απόφαση του Δικαστηρίου (τρίτο τμήμα) της 21ης Ιουνίου 2012 [αίτηση του Korkein hallinto-oikeus (Φινλανδία) για την έκδοση προδικαστικής αποφάσεως] — Διαδικασία που κίνησαν οι Marja-Liisa Susisalo, Olli Tuomaala, Merja Ritala
   (Υπόθεση C-84/11) (1)
   
   (Άρθρο 49 ΣΛΕΕ - Ελευθερία εγκαταστάσεως - Δημόσια υγεία - Φαρμακεία - Εθνικό σύστημα χορηγήσεως αδείας λειτουργίας φαρμακείων - Δημιουργία υποκαταστημάτων - Διαφορετικές προϋποθέσεις αναλόγως του αν πρόκειται για ιδιωτικά φαρμακεία ή για το φαρμακείο του Πανεπιστημίου του Ελσίνκι - Φαρμακείο του Πανεπιστημίου του Ελσίνκι έχον ειδικά καθήκοντα συνδεόμενα με τη διδασκαλία της φαρμακευτικής και τον εφοδιασμό του κοινού με φάρμακα)
   2012/C 250/09
   Γλώσσα διαδικασίας: η φινλανδική
   
      Αιτούν δικαστήριο
   
   Korkein hallinto-oikeus
   
      Διαδικασία που κίνησαν οι
   
   Marja-Liisa Susisalo, Olli Tuomaala, Merja Ritala
   
      παρισταμένου του: Helsingin yliopiston apteekki
   
      Αντικείμενο
   
   Αίτηση εκδόσεως προδικαστικής αποφάσεως — Korkein hallinto-oikeus — Ερμηνεία των άρθρων 49 και 106, παράγραφος 2, ΣΛΕΕ — Ελευθερία εγκαταστάσεως — Σύστημα χορηγήσεως αδείας λειτουργίας φαρμακείων — Εθνική νομοθεσία η οποία προβλέπει, προκειμένου περί χορηγήσεως αδείας λειτουργίας υποκαταστημάτων, ευνοϊκότερους όρους για το φαρμακείο του Πανεπιστημίου του Ελσίνκι έναντι των ιδιωτικών φαρμακείων — Φαρμακείο πανεπιστημίου στο οποίο ανατίθενται ιδιαίτερα καθήκοντα σχετικά με τη διδασκαλία της φαρμακευτικής και τον εφοδιασμό του κοινού με φάρμακα
   
      Διατακτικό
   
   Το άρθρο 49 ΣΛΕΕ έχει την έννοια ότι δεν αντιτίθεται στην εφαρμογή εθνικής ρυθμίσεως, όπως η επίμαχη στην κύρια δίκη, η οποία προβλέπει ένα ειδικό για το Helsingin yliopiston apteekki σύστημα χορηγήσεως αδείας λειτουργίας υποκαταστημάτων ευνοϊκότερο έναντι του ισχύοντος για τα ιδιωτικά φαρμακεία, υπό την προϋπόθεση όμως, πράγμα το οποίο εναπόκειται στο εθνικό δικαστήριο να εξακριβώσει, ότι τα υποκαταστήματα του Helsingin yliopiston apteekki μετέχουν όντως στην εκπλήρωση ειδικών καθηκόντων όσον αφορά τη διδασκαλία που παρέχεται στους φοιτητές φαρμακευτικής, την έρευνα στον τομέα του εφοδιασμού του κοινού με φάρμακα, καθώς και την παρασκευή σπάνιων φαρμακευτικών ιδιοσκευασμάτων, καθήκοντα τα οποία επιβάλλει στο φαρμακείο αυτό η εθνική νομοθεσία.
   
      (1)  ΕΕ C 145 σ. 14.5.2011.